DOI: 10.14457/tu.the.2020.298
title: แผนธุรกิจแพลตฟอร์มและแอปพลิเคชันสำหรับการเช่าสิ่งของ “ยืมหน่อย”

description: จากสภาวะเศรษฐกิจที่ชะลอตัว ทำให้การตัดสินใจซื้อสินค้าต่างๆ เป็นเรื่องที่ต้องพิจารณาอย่างละเอียดถี่ถ้วนมากขึ้น โดยเฉพาะอุปกรณ์ที่ไม่ได้ใช้งานบ่อยนัก หรือมีความต้องการใช้งานในระยะเวลาสั้นๆ เท่านั้น หากสามารถเปลี่ยนจาก “การซื้อ” เป็น “การเช่าใช้” แทน ก็จะเป็นทางเลือกที่ดีอีกทางเลือกนึงให้กับผู้คนในสังคม และในอีกแง่มุมนึงคนเราก็มักจะมีสิ่งของซื้อมาแล้ว แต่ไม่ได้จำเป็นจะต้องใช้งานตลอดเวลา หากสามารถสร้างรายได้จากสิ่งของที่เรามีอยู่นี้ได้ ก็คงจะเป็นเรื่องที่ดีและเหมาะกับสภาพเศรษฐกิจในปัจจุบัน อีกปัจจัยที่มาสนับสนุนความน่าสนใจของธุรกิจเกี่ยวกับการเช่าใช้ คือแนวคิด “Sharing Economy” หรือการใช้ทรัพยากรที่มีอยู่อย่างจำกัดให้เกิดประโยชน์สูงสุดผ่านการแบ่งปันร่วมกับผู้อื่นโดยอาศัยเทคโนโลยีเป็นตัวกลาง ถึงแม้จะยังไม่มีตัวเลขการเติบโตของธุรกิจในรูปแบบ Sharing Economy ที่แน่นอน แต่ก็มีการศึกษาและคาดการณ์กันว่าภายในปี 2025 จะเติบโตจนมีรายได้รวมสูงถึง 335,000 ล้านเหรียญสหรัฐ ตลาดการเช่าสิ่งของในไทยอาจจะยังไม่ตัวเลขไม่ครบถ้วนนัก แต่เราได้ทำการประเมินความน่าสนใจของธุรกิจ โดยอ้างอิงตัวเลขจากเว็บไซต์ต่างๆ ร่วมกับการตั้งสมมติฐานสำหรับกลุ่มสิ่งของเป้าหมายเพื่อคาดการณ์มูลค่าของตลาด ซึ่งจะได้ตัวเลขมูลค่าของตลาดในปี 2563 น่าจะอยู่ที่ราวๆ 7,824 ล้านบาท และคาดการณ์ต่อไปถึงรายได้ของบริษัท อยู่ที่ประมาณ 10% ของมูลค่าตลาดแผนธุรกิจแพลตฟอร์มและแอปพลิเคชันสำหรับการเช่าสิ่งของภายใต้ชื่อ “ยืมหน่อย”จะทำหน้าที่เป็นสื่อกลางระหว่างผู้ที่ต้องการเช่าและให้เช่าสิ่งของได้มาพบกัน และเกิดการทำธุรกรรมขึ้นด้วยค่าใช้จ่ายที่พึงพอใจด้วยกันทั้งสองฝ่าย ภายใต้การดูและของแอปพลิเคชันเพื่อให้การทำธุรกรรมสะดวกรวดเร็วและปลอดภัย โดยในช่วงเริ่มต้นประเภทหลักของสิ่งของที่จะนำมาให้เช่านั้น จะเป็น 3 หมวด คือ 1. สินค้าแบรนด์เนม 2. อุปกรณ์สำหรับการท่องเที่ยว เช่น เครื่องหนาว อุปกรณ์เดินป่า กระเป๋าเดินทาง อุปกรณ์ถ่ายภาพ 3.เครื่องดนตรีและอุปกรณ์กีฬา ซึ่งทั้ง3หมวดนี้มีแนวโน้มการเติบโตในธุรกิจการเช่าตามการศึกษาของสำนักงานพัฒนาวิทยาศาสตร์และเทคโนโลยีแห่งชาติ (สวทช.) และ Schroder report 2016ในด้านการตลาด ได้ทำการวิจัยทั้งแบบปฐมภูมิโดยการทำวิจัยเชิงลึกเพื่อเข้าใจความต้องการผู้บริโภคได้อย่างถูกต้อง และแบบทุติยภูมิเพื่อหาปัจจัยที่จะส่งผลต่อการใช้งานแอปพลิเคชันเพื่อจะได้นำปัจจัยต่างๆ ที่เกี่ยวข้อง รวมทั้งนำความต้องการของผู้ใช้บริการมาออกแบบกลยุทธ์ได้อย่างเหมาะสม โดยในช่วงแรกจะเป็นการสร้างตราสินค้าให้เป็นที่จดจำผ่านทั้งช่องทางออนไลน์และออฟไลน์ ควบคู่ไปกับการโปรโมชั่นส่งเสริมการใช้งานต่างๆ เพื่อสร้างความเชื่อมั่นและดึงดูดให้ลูกค้าเข้ามาทดลองใช้บริการ ในด้านการดำเนินงาน จะจัดตั้งบริษัทและว่าจ้างผู้พัฒนาโปรแกรมคอมพิวเตอร์และแอปพลิชันเพื่อออกแบบแอปพลิเคชัน “ยืมหน่อย” โดยใช้ข้อมูลความต้องการและข้อกังวลของผู้ใช้งานที่ได้จากการวิจัยประกอบการออกแบบ หลังจากนั้นในช่วงการดำเนินงานทางบริษัทจะว่าจ้างพนักงานประจำเพื่อทำหน้าที่ในการดูแลและพัฒนาระบบเอง รวมทั้งว่าจ้างพนักงานในส่วนอื่นๆ ที่เกี่ยวข้องกับการดำเนินธุรกิจด้วย ในด้านการเงิน บริษัทได้มีการวิเคราะห์ความเป็นไปได้ของธุรกิจ พบว่าในรูปแบบ สถานการณ์ปกติมีค่าเป็นบวก เท่ากับ 41,934,129 บาท อัตราผลตอบแทนจากการลงทุน (IRR) เท่ากับ 18% ซึ่งสูงกว่าต้นทุนถัวเฉลี่ยถ่วงน้ำหนักของเงินทุน (WACC) ที่มีค่าเท่ากับ 12.7% สำหรับระยะเวลาในการคืนทุน (PB) อยู่ที่ 4.3 ปี ซึ่งน้อยว่าเป้าหมายทางการเงินที่วางแผน ระยะเวลาการคืนทุนไว้ไม่เกิน 5 ปี จึงเป็นโครงการที่มีความน่าสนใจควรค่าแก่การลงทุน นอกจากนี้บริษัทยังมีการเตรียมแผนสำรองในสถานการณ์ต่างๆ รวมถึงแผนการใน อนาคตสำหรับการสร้างธุรกิจต่างๆ ให้มีประสิทธิภาพและเติบโตได้อย่างยั่งยืน